ਮਹਾਤਮਾ ਗਾਂਧੀ ਸਮਾਰਕ (ਮਿਲਵਾਕੀ)
ਮਹਾਤਮਾ ਗਾਂਧੀ ਸਮਾਰਕ, ਗੌਤਮ ਪਾਲ ਦੁਆਰਾ 2002 ਦੀ ਇੱਕ ਜਨਤਕ ਮੂਰਤੀ ਹੈ ਜੋ ਕਿ ਮਿਲਵਾਕੀ, ਵਿਸਕਾਂਸਨ, ਸੰਯੁਕਤ ਰਾਜ ਦੇ ਡਾਊਨਟਾਊਨ ਮਿਲਵਾਕੀ ਕਾਉਂਟੀ ਕੋਰਟਹਾਊਸ ਵਿੱਚ ਸਥਿਤ ਹੈ।

ਵਰਣਨ 

 ਦੀ ਇਹ ਮੂਰਤੀ ਭਾਰਤੀ ਨਾਗਰਿਕ ਅਧਿਕਾਰਾਂ ਦੇ ਆਗੂ ਮਹਾਤਮਾ ਗਾਂਧੀ ਨੂੰ ਰਵਾਇਤੀ ਪਹਿਰਾਵੇ ਪਹਿਨੇ ਅਤੇ ਲੰਬੇ ਡੰਡੇ ਨਾਲ਼ ਸੈਰ ਕਰਦੇ ਦਰਸਾਉਂਦੀ ਹੈ। ਇਸਨੇ ਐਨਕ ਪਾਈ ਹੋਈ ਹੈ ਹੈ ਅਤੇ ਇਸਦੀ ਦੀ ਨਿਗਾਹ ਉਸ ਰਸਤੇ ਵੱਲ ਹੈ ਜਿਸ 'ਤੇ ਇਹ ਚੱਲ ਰਿਹਾ ਹੈ। ਇਹ ਮੂਰਤੀ ਕੋਰਟਹਾਊਸ ਤੋਂ ਦੂਰ ਪੂਰਬ ਵੱਲ ਡਾਊਨਟਾਊਨ ਅਤੇ ਮਿਸ਼ੀਗਨ ਝੀਲ ਵੱਲ ਤੁਰਦੀ ਦਿਖਾਈ ਦਿੰਦੀ ਹੈ। ਵਾਸ਼ਿੰਗਟਨ, ਡੀ.ਸੀ. ਵਿੱਚ ਮਹਾਤਮਾ ਗਾਂਧੀ ਸਮਾਰਕ ਵਿੱਚ ਵੀ ਗੌਤਮ ਪਾਲ ਦੀ ਇੱਕ ਅਜਿਹੀ ਮੂਰਤੀ ਮੌਜੂਦ ਹੈ, ਜੋ ਇੱਕ ਲਾਲ ਗਰੇਨਾਈਟ ਭਿੱਤ ਮੂਲ 'ਤੇ ਮਾਊਂਟ ਕੀਤੀ ਗਈ ਹੈ।

ਇਹ ਮੂਰਤੀ ਇੱਕ  ਲਾਲ ਗਰੇਨਾਈਟ ਦੇ ਅਧਾਰ 'ਤੇ ਖੜੀ ਹੈ ਜਿਸ 'ਤੇ ਲਿਖਤਾਂ ਨੂੰ ਪ੍ਰਦਰਸ਼ਿਤ ਕਰਨ ਲਈ ਚਾਰੇ ਪਾਸੇ ਪਿੱਤਲ ਦੀਆਂ ਤਖ਼ਤੀਆਂ ਲਗਾਈਆਂ ਗਈਆਂ ਹਨ। ਇਹ "" (ਸੱਚ) ਅਤੇ "" (ਨਿਆਂ) ਲੇਬਲ ਵਾਲੇ ਕੋਰਟਹਾਊਸ ਦੇ ਦਰਵਾਜ਼ਿਆਂ ਵਿਚਕਾਰ ਸਥਾਪਿਤ ਹੈ।

ਇਤਿਹਾਸਕ ਜਾਣਕਾਰੀ 
ਵਿਸਕਾਂਸਨ ਕੋਲੀਸ਼ਨ ਆਫ਼ ਏਸ਼ੀਅਨ ਇੰਡੀਅਨ ਆਰਗੇਨਾਈਜ਼ੇਸ਼ਨਜ਼ (ਡਬਲਯੂ.ਸੀ.ਏ.ਆਈ.ਓ) ਨੇ ਮੂਰਤੀ ਅਤੇ ਇਸ ਦੀ ਸਥਾਪਨਾ ਲਈ $12,000 ਇਕੱਠੇ ਕੀਤੇ। ਡਬਲਯੂ.ਸੀ.ਏ.ਆਈ.ਓ ਮਿਲਵਾਕੀ ਖੇਤਰ ਵਿੱਚ 16 ਭਾਰਤੀ ਅਮਰੀਕੀ ਸਮੂਹਾਂ ਦੀ ਨੁਮਾਇੰਦਗੀ ਕਰਦਾ ਹੈ। ਸੱਭਿਆਚਾਰਕ ਸਬੰਧਾਂ ਲਈ ਭਾਰਤੀ ਕੌਂਸਲ ਨੇ ਵੀ ਸਹਿਯੋਗ ਦਿੱਤਾ। ਮਾਰਕੁਏਟ ਯੂਨੀਵਰਸਿਟੀ ਸਕੂਲ ਆਫ਼ ਡੈਂਟਿਸਟਰੀ ਦੇ ਸੇਵਾਮੁਕਤ ਡੀਨ ਕੁਮਾਰ ਧਾਲੀਵਾਲ ਅਤੇ ਉਸਦੀ ਪਤਨੀ ਦਰਸ਼ਨ ਨੇ ਇਸ ਮੂਰਤੀ ਨੂੰ ਮਿਲਵਾਕੀ ਲਿਆਉਣ ਦੀ ਮੁਹਿੰਮ ਦੀ ਅਗਵਾਈ ਕੀਤੀ ਅਤੇ $25,000 ਦਾਨ ਕੀਤੇ। ਧਾਲੀਵਾਲ ਨੇ ਇੰਡੀਆ-ਵੈਸਟ ਅਖ਼ਬਾਰ ਨੂੰ ਦੱਸਿਆ, "ਮਹਾਤਮਾ ਗਾਂਧੀ ਦੇ ਸੰਦੇਸ਼ ਨਾ ਸਿਰਫ਼ ਦੁਨੀਆ ਵਿੱਚ ਹਿੰਸਾ ਨੂੰ ਰੋਕਣ ਲਈ ਮਹੱਤਵ ਰੱਖਦੇ ਹਨ, ਸਗੋਂ ਘਰੇਲੂ ਹਿੰਸਾ ਅਤੇ ਗਲੀਆਂ ਵਿੱਚ ਹਿੰਸਾ ਨੂੰ ਵੀ ਰੋਕਣ ਲਈ ਮਹੱਤਵਪੂਰਨ ਹਨ।"

ਮਿਲਵਾਕੀ ਕਾਉਂਟੀ ਨੇ ਮੂਰਤੀ ਦਾਨ ਕਰਨ ਦੀ ਪੇਸ਼ਕਸ਼ ਨੂੰ ਸਵੀਕਾਰ ਕਰ ਲਿਆ ਅਤੇ ਸ਼ੁਰੂ ਵਿੱਚ ਦਸ ਸੰਭਾਵਿਤ ਅਸਥਾਨਾਂ ਦਾ ਪ੍ਰਸਤਾਵ ਕੀਤਾ। ਭਾਰਤੀ ਅਮਰੀਕੀ ਭਾਈਚਾਰੇ ਨੇ ਮੈਕਆਰਥਰ ਸਕੁਆਇਰ 'ਤੇ ਸਾਈਟ ਨੂੰ ਚੁਣਿਆ ਕਿਉਂਕਿ "ਇਹ ਇੱਕ ਸੁੰਦਰ, ਸ਼ਾਂਤ ਜਗ੍ਹਾ ਹੈ।" 

ਇਸ ਮੂਰਤੀ ਦਾ ਉਦਘਾਟਨ 5 ਅਕਤੂਬਰ, 2002 ਨੂੰ ਕੀਤਾ ਗਿਆ ਸੀ, ਅਤੇ ਸਮਰਪਣ ਸਮਾਗਮ ਵਿੱਚ ਇੱਕ ਸ਼ਾਂਤੀ ਮਾਰਚ, ਵਿਸਕਾਨਸਿਨ ਦੇ ਚੁਣੇ ਹੋਏ ਅਧਿਕਾਰੀਆਂ ਅਤੇ ਭਾਰਤੀ ਰਾਜਦੂਤ ਲਲਿਤ ਮਾਨਸਿੰਘ ਦੁਆਰਾ ਭਾਸ਼ਣ, ਅਤੇ ਭਜਨਾਂ ਦਾ ਗਾਇਨ ਸ਼ਾਮਲ ਸੀ। ਇੰਡੀਆ-ਵੈਸਟ ਅਖ਼ਬਾਰ ਦੇ ਅਨੁਸਾਰ, ਸਮਾਗਮ ਵਿੱਚ 850 ਲੋਕ ਸ਼ਾਮਲ ਹੋਏ।

ਇਹ ਮੂਰਤੀ ਸਥਾਨਕ ਭਾਰਤੀ-ਅਮਰੀਕੀ ਭਾਈਚਾਰੇ ਲਈ ਅਤੇ ਚੌਕਸੀ ਰੱਖਣ ਵਾਲੇ ਸ਼ਾਂਤੀ ਕਾਰਕੁਨਾਂ ਲਈ ਇਕੱਠ  ਦਾ ਸਥਾਨ ਹੈ।

ਹਵਾਲੇ

ਗਾਂਧੀ ਸਮਾਰਕ